NaiveNeuron/SloPal huggingface dataset:
Matovič, Igor, poslanec NR SR (2013-09-20):
Vážená pani predsedajúca, kolegyne, kolegovia, aj keď ma to veľmi láka, ale chcem sa vyhnúť diskusii o veľkosti pipíkov. Takže chcel by som hovoriť iba k návrhu zákona. Ja ho všetkými desiatimi, samozrejme, podporujem. Je to evidentný príklad toho alebo aj tento návrh zákona evidentne dokazuje to, ako zvrátene mnohé zákony máme napísané, že sme sa snažili byť veľakrát pápežskejší ako pápež. Smernica jednoznačne povoľuje nám výrazne vyššie limity pri audite, ako to máme napísané v zákone. Čiže nejaký snaživý úradníček v niektorom roku v čase vládnutia už teraz neviem koho sa posnažil, prečítal si smernicu, povedal: „No, dobre, tak my to dáme ešte prísnejšie, lebo však my budeme lepší ako tam niekde v Európe.“ A tak to aj dopadlo. Zbytočne doslova terorizujeme, buzerujeme, zaťažujeme s byrokraciou a, samozrejme, aj so súvisiacimi výdavkami podnikateľov. A potom sa čudujeme, že nemajú chuť podnikať a nevytvárajú nové pracovné miesta. Čiže jednoznačne ide o návrh zákona, ktorý pomôže podnikateľskému prostredie. Čokoľvek, čo pomôže podnikateľskému prostrediu, pomôže vytvárať pracovné miesta. A trošičku by som si dovolil opraviť kolegu Mihála, keď hovoril, že nemá to vplyv na verejný rozpočet. Keď podnikatelia ušetria 22 mil. eur na výdavkoch, tak majú vyšší základ dane, tým pádom tento návrh zákona má pozitívny dopad na štátny rozpočet, lebo vlastne z tých 22 mil. eur budú musieť zaplatiť daň. Takže aj pán Kažimír by sa potešil, lebo odhadom, keď na to pozerám, skoro 5 mil. eur by dostal do rozpočtu. Tým pádom si myslím, že nie je o čom pochybovať. A ak by táto sála rozhodovala naozaj vlastnou hlavou alebo každý z nás by rozmýšľal o tom, čo chce podporiť, tak ten návrh by mal podporu všetkých prítomných. Samozrejme, obávam sa valca, valec rozhodne, lebo teda nevyšlo to z ich hlavy a v tomto prípade asi toho pipíka oni budú mať väčšieho, ale tak no každopádne to podporujem.
Pellegrini, Peter, predseda NR SR (2023-12-07):
Prosím, prezentujme sa hlasujme o návrhu na pridelenie návrhu zákona výborom. (Hlasovanie.) Prítomných 76 poslancov, za 76. Tento návrh sme schválili. A už prišiel aj sedemdesiaty siedmy. Ďakujem pekne. (Potlesk.) Dámy a páni, pristúpime k hlasovaniu v prvom čítaní o vládnom návrhu zákona o pomoci pri splácaní úverov na bývanie, tlač 84. Dávam slovo spravodajkyni, ktorú určil navrhnutý gestorský výbor pre sociálne veci, pani poslankyni Ľubici Laššákovej, aby uviedla hlasovanie. (Hlasovanie o vládnom návrhu zákona o pomoci pri splácaní úveru na bývanie a o zmene a doplnení niektorých zákonov , tlač 84.)
Zmajkovičová, Renáta, podpredsedníčka NR SR (2013-03-26):
Dávam slovo spravodajcovi, ktorého určil navrhnutý gestorský výbor, výbor pre sociálne veci, poslancovi Júliusovi Brockovi. Nech sa páči, pán poslanec.
Žiga, Peter, podpredseda NR SR (2024-04-24):
Pani poslankyňa Škopová.
Paška, Pavol, predseda NR SR (2013-12-10):
Pán poslanec Vašečka. Nie je v rokovacej sále, stráca poradie. Nie je tu pán poslanec Vašečka. Bol posledný písomne prihlásený. Vážené pani poslankyne, páni poslanci, dávam teraz možnosť prihlásiť sa do rozpravy ústne. Všetci využili svoju možnosť sa prihlásiť? Poprosím. Čiže osemnásť poslankýň a poslancov. Dvadsať. Ešte raz mi to, poprosím technikov, ukážte. Prvý pán poslanec Jarjabek a na záver, keby ste boli takí dobrí, mi, technici, ukážte mi ten shrink, je pani poslankyňa Hufková, áno. Končím možnosť sa prihlásiť. (Hlasy z pléna.) Jarjabek, Mikloš, Vášáryová, Petrák, Raši, Mičovský, Mikuš, Hraško, Kaník, Muránsky, ďalšiu stranu poprosím, Mikloško, Miškov, Žitňanská, Sulík, Viskupič, Csicsai, Číž, Procházka, Érsek, Hufková, ešte aj pre 23, pán poslanec Hrnčiar, na záver plodne pán poslanec Hlina. Končím možnosť sa prihlásiť. (Výkrik v sále.) Poprosím, prvý bol pán poslanec Jarjabek, takže vám... Pána poslanca Hrnčiara zaraďte na koniec. Poprosím pána poslanca Hrnčiara na záver rozpravy a začne pán poslanec Jarjabek. Takže pán poslanec Jarjabek, nech sa páči.
Fecko, Martin, poslanec NR SR (2019-10-15):
Áno, pán spravodajca, samozrejme, však predpokladám, keď to neni poslanecký návrh, tak malo to mať nejaké to medzirezortné pripomienkové konanie. Nechcem zhadzovať, koho pani ministerka všecko zavolala k okrúhlemu stolu a s kým debatovala. Ale pýtam sa jedno a budem sa pýtať stále, nenastala už doba, nenastala už doba, aby zver neurčovala, ako bude vyzerať les? Nenastala doba, aby neurčovala zver, ako bude mať vybraté svoje zemiačnisko nejaký s. r. pod nejakým úbočím, pod nejakým lesom? Vážení, o tomto som rozprával. A pokiaľ je to vo verejnom záujme, tak sa pýtam, ten verejný záujem aj tých malých vlastníkov, ako sa prejavil v tom, keď im ešte negarantujeme tú náhradu škody? Nie na súd, aj náhradu škody z inštitúcií, ktoré by mali na to peniaze, je to vo verejnom záujme, nájsť, aby sa takýmto spôsobom tento jeho hospodársky výsledok nedevastoval. A teraz hovorím aj o sadení lesa aj o sadení poľnohospodárskych plodín. Nehovorím iba ani to, ani to. Takže pokiaľ chceme takéto robiť a to je tá systémová chyba, ktorú ja hovorím, že keď aj niečo nemáme, tak bez toho nemôžme garantovať, že tak to je, by to malo byť nastavené. Ďakujem pekne.
Laššáková, Jana, podpredsedníčka NR SR (2015-05-26):
Prezentujme sa a hlasujeme. (Hlasovanie.) Prítomných 133 poslancov, za návrh bolo 17, proti 70, zdržalo sa 45 poslancov, nehlasoval 1 poslanec. Konštatujem, že Národná rada neprijala uznesenie, že budeme o tomto návrhu zákona rokovať v druhom čítaní. Teraz pristúpime k hlasovaniu o bode 74 programu, je to prvé čítanie o návrhu skupiny poslancov Národnej rady Slovenskej republiky na vydanie zákona o podpore zachovania územia s rozptýleným osídlením a jeho obyvateľov (laznícky zákon) a o zmene a doplnení niektorých zákonov (tlač 1532). Spravodajcom je pán poslanec Hraško. Poprosím vás, uveďte hlasovanie.
Kvorka, Ján, poslanec NR SR (2019-09-12):
Dajte, prosím, hlasovať o pozmeňujúcich a doplňujúcich návrhoch zo spoločnej správy, spoločne o bodoch 1 až 27 s odporúčaním gestorského výboru schváliť.
Pellegrini, Peter, predseda NR SR (2015-12-02):
Prezentujme sa a hlasujme o návrhu spravodajcu. (Hlasovanie.) Prítomných 129 poslancov, za hlasovalo 45, proti boli 6, zdržalo sa 77, nehlasoval 1. Konštatujem, že sme neschválili tento návrh. Pán poslanec Hraško uvedie hlasovanie o bode 116 programu. Je to prvé čítanie o návrhu poslanca Hlinu na vydanie zákona, ktorým sa mení správny poriadok (tlač 1829). [Hlasovanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení zákon č. 71/1967 Zb. o správnom konaní (správny poriadok) v znení neskorších predpisov , tlač 1829.]
A. Belousovová, podpredsedníčka NR SR: (2007-12-05):
A slovo má pán poslanec Halecký, nech sa páči.
Hrušovský, Pavol, podpredseda NR SR (2011-09-14):
Páni poslanci, hlasujeme o návrhu pána poslanca Pelegriniho, ktorý neodporúča rokovať o návrhu zákona. (Hlasovanie.) 138 prítomných, 62 za, 70 proti, 6 sa zdržalo. Návrh sme neschválili. Pán poslanec, môžete predkladať ďalšie návrhy.
Bugár, Béla, podpredseda NR SR (2018-09-20):
Ďakujem. Teraz ďalej budeme pokračovať Správou Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za I. polrok 2018 (tlač 1054). Znovu dávam slovo pánovi poslancovi Grendelovi. Nech sa páči.
Čekovský, Kristián, poslanec NR SR (2020-09-17):
Ďakujem. Vážený pán predseda, podľa paragrafu, teda, pán predsedajúci, podľa § 12 ods. 1 písm. b) zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov (ďalej len „zákon o Rozhlase a televízii Slovenska“) sa dňa 29. apríla 2020 vzdal funkcie člena Rady RTVS právnik David Soukeník, odborník v oblasti práva. Podľa § 9 ods. 1 písm. d) a § 11 ods. 4 zákona o RTVS je potrebné zvoliť jedného člena Rady Rozhlasu a televízie Slovenska, odborníka v oblasti práva. Nakoľko materiál máte pred sebou, nebudem ho celý čítať. Do stanoveného termínu výbor dostal tri návrhy a tým prvým je pán Ivan Dlhopolec, ako druhá sa prihlásila teda pani Milota Liková a tretím kandidátom je pán Jozef Vozár. Výbor pre kultúru a médiá prerokoval predložené návrhy kandidátov na člena rady a konštatoval, že v súlade s § 9 a § 10 zákona o RTVS obsahujú všetky náležitosti. Výbor pre kultúru a médiá uznesením č. 43 zo 16. septembra 2020 A. konštatuje, že všetci traja navrhnutí kandidáti na voľbu člena Rady RTVS spĺňajú podmienky ustanovené v § 9 a v § 10 zákona č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov; B. odporúča Národnej rade Slovenskej republiky zvoliť jedného člena Rady Rozhlasu a televízie Slovenska, odborníka zastupujúceho oblasť práva, a to na funkčné obdobie do 10. februára 2021, čiže ako náhradník za odchádzajúceho alebo odídeného člena rady. A zároveň, po druhé, vykonať voľbu kandidátov na člena Rady Rozhlasu a televízie Slovenska podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011. Vážený pán predsedajúci, ďakujem, skončil som, otvorte, prosím, rozpravu.
Grendel, Gábor, podpredseda NR SR (2020-07-24):
Pán poslanec Kotleba.
M. Číž, podpredseda NR SR: (2006-10-17):
Vážené kolegyne, kolegovia, teraz dávam slovo spravodajkyni, ktorú určil navrhnutý gestorský výbor, výbor pre pôdohospodárstvo, životné prostredie a ochranu prírody, pani poslankyni Magde Košútovej. Nech sa páči.
Grendel, Gábor, podpredseda NR SR (2022-12-07):
S faktickou poznámkou ešte pán poslanec Faič.
Kiššová, Jana, poslankyňa NR SR (2018-01-31):
Ďakujem za slovo. Vážený pán predsedajúci, tiež chcem oznámiť, že mi nefungovalo hlasovacie zariadenie a v hlasovaní o bode č. 9, zákon č. 404 (tlač 816) som hlasovala zdrž, ale nedalo sa mi to stlačiť. Tak pre záznam. Ďakujem pekne.
Adamčík, Eduard, poslanec NR SR (2016-11-23):
Ďakujem, pán predsedajúci, za slovo. Vážený pán predsedajúci, vážený pán minister, vážené panie poslankyne, vážení páni poslanci, dovoľte mi, prosím, aby som, ako určenému spravodajcovi, predniesol spoločnú správu výborov Národnej rady o prerokovaní vládneho návrhu zákona, ktorým sa mení a dopĺňa zákon o dani z príjmov v znení neskorších predpisov a ktorým sa mení a dopĺňa zákon o zdravotnom poistení a o zmene a doplnení zákona o poisťovníctve. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného vládneho návrhu zákona. Národná rada uznesením č. 270 z 19. októbra 2016 pridelila vládny návrh zákona na prerokovanie týmto výborom: výboru pre financie a rozpočet, ústavnoprávnemu výboru, výboru pre hospodárske záležitosti, výboru pre zdravotníctvo. Určila zároveň výbor pre financie a rozpočet ako gestorský výbor. Poslanci Národnej rady, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. K predmetnému vládnemu návrhu zákona zaujali výbory tieto stanoviská: odporúčanie pre Národnú radu návrh schváliť s pozmeňujúcimi a doplňujúcimi návrhmi: výbor pre financie a rozpočet, ústavnoprávny výbor, výbor pre hospodárske záležitosti, výbor pre zdravotníctvo. Z uznesení výborov Národnej rady uvedených v bode III, bode tejto spoločnej správy vyplývajú tieto pozmeňujúce a doplňujúce návrhy uvedené pod bodom IV tejto spoločnej správy. Gestorský výbor odporúča o návrhoch výboru, ktoré sú uvedené v spoločnej správe, hlasovať takto: o bodoch spoločnej správy 1 až 19 hlasovať spoločne s návrhom gestorského výboru schváliť. Gestorský výbor na základe stanovísk výborov odporúča Národnej rade predmetný vládny návrh zákona schváliť v znení pozmeňujúcich a doplňujúcich návrhov uvedených v tejto spoločnej správe. Spoločná správa výborov bola schválená uznesením gestorského výboru č. 116 z 21. novembra 2016. Týmto uznesením ma výbor zároveň poveril ako spoločného spravodajcu, aby som na schôdzi Národnej rady pri rokovaní o predmetnom vládnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pán predsedajúci, skončil som, otvorte, prosím, rozpravu.
Hrnčiar, Andrej, podpredseda NR SR (2016-11-30):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť ústne. Končím možnosť nahlásiť sa do rozpravy. Nech sa páči, pán poslanec Gröhling.
B. Bugár, podpredseda NR SR: (2005-02-08):
Pán spravodajca, chcete sa vyjadriť? Nie. Ďakujem. Prerušujem rokovanie o tomto bode programu. Pristúpime k rokovaniu o návrhu pomoci Slovenskej republiky pri výcviku irackých bezpečnostných síl (tlač 1021). Dávam slovo ministrovi zahraničných vecí Slovenskej republiky Eduardovi Kukanovi a prosím ho, aby z poverenia vlády návrh odôvodnil. Nech sa páči, pán minister.
J. Počiatek, minister financií SR: (2007-10-16):
K vypracovaniu tohto návrhu zákona sa pristúpilo najmä z dôvodu, že pri praktickom využívaní zákona o dani z príjmov je potrebné legislatívne spresniť, resp. doplniť niektoré jeho ustanovenia tak, aby ich využitie v praxi zabezpečovalo legislatívnu istotu. Spresňujú sa niektoré ustanovenia aj vo väzbe na správnu aplikáciu smernice Rady 2003/49/ES z 3. júna 2003 o spoločnom systéme zdaňovania uplatňovanom na výplaty úrokov a licenčných poplatkov medzi združenými spoločnosťami rôznych členských štátov. Ďalšie úpravy základu dane majú zamedziť daňovým únikom a podporiť zlepšenie platobnej disciplíny daňových subjektov. Predložený návrh novely zákona o dani z príjmov obsahuje aj legislatívne zmeny v zdaňovaní príjmov právnických osôb. Ide najmä o nasledujúce zmeny: možnosť obmedziť ovplyvňovanie základu dane pravdepodobnými budúcimi nákladmi a na účely zistenia základu dane uznať iba technické rezervy poisťovní tvorené ku konkrétnym poistným zmluvám a nahláseným poistným udalostiam, obmedziť tvorbu opravných položiek k pohľadávkam, pri ktorých je riziko, že nebudú zaplatené, a opravných položiek bánk k pohľadávkam z úverov pri ich zahrnovaní do daňových výdavkov, najviac do výšky zákonom ustanoveného limitu, ďalej, zúžiť okruh daňovo uznaných rezerv o rezervy na odmeny a prémie, tento náklad sa zahrnie do daňových výdavkov v čase jeho vzniku, resp. v čase ich vyplatenia, ďalej, obmedziť rozsah daňovo uznaných výdavkov pri odpise pohľadávok, ďalej, uznať hodnotu pohľadávky a jej obstarávaciu cenu pri jej postúpení z daňových výdavkov do výšky príjmu z jej postúpenia, ďalej, zaviesť inštitút tzv. podkapitalizácie len medzi zahraničnými závislými osobami, bežne používaný a využívaný v daňovej legislatíve vyspelých štátov, upravujúci výšku úrokov platených z úverov a pôžičiek v nadväznosti na výšku vlastného imania, také obmedzenie na uznanie úrokov daňových výdavkov zároveň podporuje zahraničné osoby, aby namiesto poskytovania úverov a pôžičiek realizovali vklady do vlastného imania a zvyšovali tak ručenie za prípadné záväzky, ďalej, možnosť v odpočte daňovej straty pri zániku daňovníka zrušením bez likvidácie, len ak účelom transformácie nie je vyhnúť sa daňovej povinnosti. Tento postup vychádza zo smernice Rady č. 90/434/EHS z 23. júla 1990 o spoločnom systéme zdaňovania pri zlúčení, rozdeleniach, prevodoch majetku a výmene aktív týkajúcich sa spoločností rôznych členských štátov. Návrh tejto novely zákona o dani z príjmov pozitívne ovplyvní príjmy štátneho rozpočtu. Predkladaný návrh zákona je v súlade s Ústavou Slovenskej republiky, zákonmi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právnymi normami Európskej únie. Účinnosť zákona sa navrhuje 30. decembra 2007 okrem uvedených bodov, ktoré nadobúdajú účinnosť 1. januára 2008. Ďakujem.
Vašečka, Richard, poslanec NR SR (2017-09-14):
Ďakujem za slovo. Vážený pán predsedajúci, dovoľujem si požiadať pána podpredsedu Národnej rady Martina Glváča, aby sa ospravedlnil pani poslankyni Anne Verešovej. Včera ju totiž pri vedení schôdze označil za klamárku a povedal, že je drzá. Vedenie parlamentu sa snaží navodiť dojem, že mu ide o zvýšenie kultúry rokovania parlamentu, takéto vyjadrenia na adresu ženy sú však v príkrom rozpore s akoukoľvek slušnosťou a kultúrou. (Výkriky v sále.) Poprosím, aby ste utíšili pána Číža, ďakujem.
Žiga, Peter, podpredseda NR SR (2023-12-13):
Pán poslanec Vančo.
A. Belousovová, podpredsedníčka NR SR: (2009-02-12):
Pýtam sa, či sa chce niekto prihlásiť do rozpravy ústne. Ústne sa do rozpravy prihlásil pán poslanec Pelegrini, pán poslanec Kahanec. Uzatváram možnosť podania ústnych prihlášok do rozpravy. Pán poslanec Pelegrini, máte slovo.
Glenda, Tibor, poslanec NR SR (2013-06-26):
Ďakujem pekne. Pán predseda, v rozprave vystúpili piati poslanci, procedurálne návrhy neboli podané, preto, prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Szalay, Tomáš, poslanec NR SR (2023-12-18):
Ďakujem veľmi pekne, pán predsedajúci, aj všetkým kolegom a kolegyniam, kolegyniam a kolegom, dobre, ešte stále to nemám úplne navnímané, za vaše pripomienky. Gáborovi Grendelovi odpovedám, že nemyslím si, že za toto môže pán Valocký, aspoň som to tak rýchlo prebehol také pozmeňováky. Ak taký pozmeňovák dal, tak maximálne že na výbore, nevidím ho v osobitných pozmeňovákoch schvaľovaných v pléne. Tie historické exkurzy, kolega Truban, in absentia, to je že dobrý nápad. Akože vážne, toto nemusí byť procedurálny návrh, ale fakt že by sme si mohli dať taký záväzok, že by sme sa pozerali, lebo objavujeme koleso, riešime dokola tie isté veci. Ono, keď ma ešte niekedy pustíte k slovu v rozprave, tak by som vám porozprával o príbehoch, akým spôsobom lekárska komora alebo lekárnici fungovali pred sto rokmi na Slovensku, a zistíte, že je to úplne to isté, akurát dneska máme tie technológie nejaké iné, ale tie problémy, tie vzťahy, tie závisti, tie kšefty a podobne, to je to isté, len teda v dobových kostýmoch iných, že niekedy je dobré sa pozrieť do toho, do tej histórie, aby sme zistili, že neriešime nič nové pod slnkom. Peťo Stachura k patológii. No, môžme o tom debatovať, koľko chceme, ale zase faktoid pre vás, ak vás to teda zaujíma, Úrad pre dohľad nad zdravotnou starostlivosťou má nejaký badžet, vôbec nie je ten badžet malý, ale polovička toho badžetu ide na patológie. Polovička z toho všetkého a z toho sú platené pitevne, formaldehydy a tak ďalej, chladničky pre mŕtvoly a podobne. A asi sa k ďalším pripomienkam nedostanem, jedine k Majke Kolíkovej. To slovo, ktoré hľadala, bol Orwell, ten sci-fi bol Orwell: vojna je mier, mier je vojna.
Buček, Jozef, poslanec NR SR (2017-03-23):
Ďakujem pekne, pán predsedajúci. Vo všeobecnej rozprave vystúpil pán poslanec Senko a pani poslankyňa Jurinová, nepodali však žiadny pozmeňujúci a doplňujúci návrh. Teraz, pán predseda, prosím, aby ste dali hlasovať o tom, že Národná rada prerokuje návrh zákona v druhom čítaní.
Baláž, Radovan, poslanec NR SR (2017-06-14):
Pán predsedajúci, keďže sme odsúhlasili body zo spoločnej správy, dajte hlasovať o tom, že prerokovaný poslanecký návrh prerokujeme v treťom čítaní ihneď.
V. Veteška, podpredseda NR SR: (2004-10-22):
Otváram rozpravu. Písomne som prihlášky nedostal žiadne do rozpravy. Ústne kto sa hlási do rozpravy? Nikto sa nehlási do rozpravy. Vyhlasujem rozpravu za skončenú. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa dopĺňa zákon č. 416/2004 Z. z. o Úradnom vestníku Európskej únie . Vládny návrh zákona ste dostali pred prvým čítaním ako tlač 817 a spoločnú správu máte ako tlač 817a. Prosím ministra vnútra Slovenskej republiky Vladimíra Palka, aby uviedol návrh zákona.
Hrušovský, Pavol, predseda NR SR (2011-12-01):
Hlasujeme o návrhu, páni poslanci, prideliť zákon na prerokovanie výborom, určiť gestorský výbor a lehotu, v ktorej majú výbory návrh prerokovať. (Hlasovanie.) 134 prítomných, 82 za, 51 sa zdržalo, 1 nehlasoval. Návrh sme schválili. Vyhlasujem prestávku na rokovaní, prestávku. Ešte predtým, pani poslankyňa Sabolová, páni predsedovia výborov. Sabolová, Procházka, Kollár, Choma.
Jurzyca, Eugen, poslanec NR SR (2018-02-14):
Ďakujem pekne. Budú to také tri poznámočky, resp. prvá poznámka bude s otáznikom, že či sa predkladatelia stretli s nejakým odporom. Síce pán poslanec Klus hovoril, že, že ani nie, no ale, ale očakávam, že, že nejaký odpor zrejme zo strany koalície bude, takže či predsa len sa tam niečo nenašlo. Možno by sa dalo ešte doplniť, že možnosť voliť poštou, verím, že zmení tú diskusia predvolebnú a obohatí ju o európske témy, o témy, ktoré sú dôležité pre našich krajanov žijúcich v zahraničí a ktoré by mali byť tým pádom dôležité aj pre nás a ktoré zrejme nevygenerujeme v optimálnom rozmere pri len, na, len v domácej diskusii. No a potom ešte chcem uviesť, že ten, ten potenciálny nárast o tri percentuálne body je teda ohromujúci. Keby to sa podarilo, tak, tak klobúk dole. Ďakujem.
Figeľ, Ján, podpredseda NR SR (2012-12-18):
Tak to bolo všetko z rozpravy, vyhlasujem ju za skončenú. Chce sa k rozprave vyjadriť pán minister? Nech sa páči.
Bugár, Béla, podpredseda NR SR (2018-02-02):
Ďakujem. Otváram rozpravu, všeobecnú, a pýtam sa, či sa hlási niekto ústne do rozpravy, nakoľko písomnú prihlášku nemám. Konštatujem, že nie. Vyhlasujem rozpravu za skončenú. Pani ministerka, predpokladám, že nemáte k čomu sa vyjadriť. Pán spravodajca tiež nie. Prerušujem rokovanie o tomto bode programu. A nasleduje druhé čítanie o vládnom návrhu zákona, ktorým sa mení a dopĺňa zákon č. 4/2001 Z. z. o Zbore väzenskej a justičnej stráže (tlač 750). Nech sa páči, pani ministerka, znovu máte slovo.
Chren, Martin, poslanec NR SR (2015-09-16):
Ďakujem veľmi pekne. Priznám sa, niekedy ma až hnevá, že faktické poznámky trvajú až dve minúty, a niekedy mi je ľúto, že trvajú len dve minúty, čo je aj tento prípad, lebo rád by som toho povedal hrozne veľa. Ale dovolím si, pán kolega, upozorniť len na dva také zásadné logické rozpory vo vašom prejave. Povedali ste, že najväčší problém je, že sa nedodržujú zákony a pravidlá. No dnes váš predseda a slovenský premiér vyhlásil, že za žiadnych okolností nebude rešpektovať rozhodnutie Rady EÚ a summitu, lebo nám nikto nebude diktovať, že čo máme robiť. Viete, to sú zákony a pravidlá. Tak ja odteraz nebudem rešpektovať výsledky hlasovania väčšiny v Národnej rade a nebudem rešpektovať výsledky budúcoročných parlamentných volieb, lebo mne predsa nikto nebude hovoriť, čo mám robiť. Prvý základný rozpor. Povedali ste, pán kolega, že veci nie sú také, ako vyzerajú. Máte pravdu, nie sú také, ako vyzerajú, lebo viete, kto môže za to, že my nedokážeme vetovať v Bruseli to rozhodnutie o kvótach? Za to môže vaša vláda a váš premiér Robert Fico, ktorý schválil Lisabonskú zmluvu s pravidlami, ktoré nám zamedzujú právo veta v otázkach migračnej politiky. Čiže vy vlastne ste upozornili na tie veci, ktoré sám kritizujete, ale nemôžete hádzať na opozíciu ani na nikoho iného zodpovednosť za ne.
P. Hrušovský, predseda NR SR: (2004-01-22):
(Hlasovanie.) 139 prítomných, 2 za návrh, 90 proti, 46 sa zdržalo, 1nehlasoval. Návrh sme neschválili. Tým sme odhlasovali všetky body zo spoločnej správy. Pristúpime k hlasovaniu o návrhoch z rozpravy v poradí, tak ako boli podané. Pán spoločný spravodajca, prosím, aby ste ich uvádzali. S. Husár, poslanec: Pán poslanec Fico podal 3 pozmeňujúce návrhy, o ktorých žiadal hlasovať jednotlivo. Vzhľadom na to, že sme schválili bod 1 zo spoločnej správy, 1. pozmeňujúci návrh sa stal bezpredmetný. (Hlasy z pléna.) Pán poslanec Fico namieta?
Pellegrini, Peter, predseda NR SR (2024-01-16):
Pani poslankyňa Mesterová.
P. Paška, predseda NR SR: (2006-10-19):
Pristúpime teraz, tak ako sme odsúhlasili všeobecným súhlasom a postojom, k rokovaniu o návrhu na zmeny v zložení výborov Národnej rady Slovenskej republiky . Návrh ste dostali ako tlač 125 a bol vypracovaný na základe návrhu poslancov členov poslaneckého klubu za stranu SMER – sociálna demokracia. Otváram rozpravu o tomto bode programu. Písomne sa neprihlásil nikto. Pýtam sa, či chce niekto ústne. Pán poslanec Slafkovský, chcete do rozpravy k tomuto návrhu? Nie. Technici, vypnite pána poslanca Slafkovského. Končím možnosť prihlásiť sa ústne. Vyhlasujem rozpravu za skončenú a pristúpime k hlasovaniu. Keďže podľa príslušných ustanovení zákona o rokovacom poriadku nie je v tomto prípade ustanovená tajná voľba, podávam návrh, aby sme o tejto voľbe a odvolaní hlasovali verejne jedným hlasovaním. Je všeobecný súhlas? (Súhlasná reakcia pléna.) Ďakujem pekne. Konštatujem, že budeme hlasovať verejne jedným hlasovaním. A dávam hlasovať o návrhu na zmeny v zložení výborov Národnej rady Slovenskej republiky tak, ako ste ich dostali uvedené v tlači 125. Prezentujeme sa a hlasujeme. (Hlasovanie.) Prítomných 123, za 118, zdržali sa 2, nehlasovali 3. Konštatujem, že sme schválili návrh na zmeny v zložení výborov Národnej rady Slovenskej republiky. Vážené panie poslankyne, vážení páni poslanci, budeme pokračovať v rokovaní 5. schôdze Národnej rady Slovenskej republiky. Pán poslanec, predseda Novotný, procedurálny návrh? Nech sa páči.
Novotný, Viliam, poslanec NR SR (2011-07-07):
Ďakujem pekne, pán predseda. Najprv budeme hlasovať o procedurálnych návrhoch, ktoré boli podané v rozprave. Pani poslankyňa Gabániová a pán poslanec Lazár podali procedurálny návrh vrátiť predkladaný návrh zákona predkladateľovi na dopracovanie. Prosím, dajte hlasovať o tomto procedurálnom návrhu.
Figeľ, Ján, podpredseda NR SR (2014-07-08):
Ďakujem pekne. Teraz prosím predsedu výboru pre financie a rozpočet pána poslanca Daniela Duchoňa, aby podal správu o výsledku prerokovania návrhu vo výboroch.
Hrnčiar, Andrej, podpredseda NR SR (2018-06-19):
Jedna faktická poznámka, pani poslankyňa Verešová.
P. Hrušovský, predseda NR SR: (2005-02-03):
(Hlasovanie.) 141 prítomných, 35 za, 68 proti, 37 sa zdržalo, 1 nehlasoval. Návrh sme neschválili. Prosím, predložte ďalší návrh.
Gy. Bárdos, poslanec: (2007-11-30):
Preto moje vystúpenie bolo smerované na to, aby som upriamil pozornosť na to, že niečo iné sa hovorí v programovom vyhlásení vlády, za niečo iné ste hlasovali a niečo úplne iné sa prijíma v návrhu štátneho rozpočtu na rok 2008 a pre verejnú správu pre roky 2008 až 2010. To znamená, že keď teraz nemáme na to prostriedky, tak je otázka namieste, že kedy bude mať Slovenská republika a slovenská ekonomika na to, aby mohla tieto financie dať tam, kde jednoducho sú potrebné. Pre budúcnosť, pre ďalšie generácie. Lebo vy robíte ten rozpočet takým spôsobom, aby ste mohli rozdávať, aby tie populistické reči mohli byť, samozrejme, uplatnené a aby jednoducho na to ľudia naleteli. A práve preto sme hovorili o tom, že to, čo vy sľubujete, čo ste napísali, o čom ste hlasovali, je v úplnom rozpore s tým návrhom, ktorý chcete teraz prijať a jednoducho klamete ľudí v tejto oblasti. Na to som chcel upriamiť pozornosť. Ďakujem.
Sulík, Richard, predseda NR SR (2011-03-25):
Ďakujem pekne. Chcel by som doplniť Ľuda Kaníka. Európska únia dnes má 80-tisíc, možno že až 100-tisíc trans smerníc, ja si nemyslím, že to bezpodmienečne prispieva k lepšiemu životu na Slovensku, ale každopádne to zamestnáva nepredstaviteľné množstvo ľudí jednak v Bruseli, no a potom, samozrejme, v tých členských krajinách, ktoré to musia aplikovať, aj tento parlament sa tu tým zaoberá. Povie sa síce, no veď to je iba 7 zmlúv o nejakom time sharingu na dovolenkové pobyty, ale aby to, skrátka sa stalo, taká smernica, aby sa stala zákonom, najprv nejaký, najprv vláda, predtým ešte ľudia na ministerstve, potom parlament, nejaký legislatívny odbor, potom na ŠOI-ke, ktorá to má kontrolovať, musia byť ľudia vyškolení atď., to sú skrátka milióny korún alebo státisíce eur, alebo nejaké takéto sumy. A v jednotlivom prípade, samozrejme, zo žiadneho jednotlivého takéhoto prípadu sa nezrúti svet. Ale keď to nasčítame, ja som presvedčený, v našej legislatíve nájdeme stovky, možnože aj tisíce, stovky určite, nezmyselných opatrení. A áno, tiež sa prikláňam k tej požiadavke, že je najvyšší čas to začať plieniť. Ďakujem pekne.
Herák, Ján, poslanec NR SR (2021-02-03):
Ďakujem pekne, pán predsedajúci. Ďakujem za faktické poznámky alebo vyjadrenia na moju adresu. Tak poďme teda postupne. Pán Mazurek, pozrite sa, vy sám najlepšie viete, čo v ten okamih alebo deň ste robili. A keď vravíte, že ste nehádzali, je to, je to naozaj vaša zodpovednosť. A ja verím tomu, že sa budete spovedať aj pred Pánom Bohom. Ale tie rasistické útoky na adresu rodiny moslimskej, ak mi poviete, že toto ste nerobili, pán Mazurek, a že jednoducho tá rodina nemala strach a za toto by ľudia nemali ísť do väzenia, tak to je, opakujem ešte raz, moje obľúbené absurdné a to je z vašej strany veľmi demagogické. Pán poslanec Mizík, ktorého nevidím, pán Mizík, viete, ja sa nebudem vyjadrovať teraz už na, na tú vašu faktickú poznámku, len poviem toľko, že na stranu pani súčasnej ministerky kultúry, ak máte pocit, že my sme si to s ňou nevydiskutovali a že sme ten jej problém, alebo resp. nie problém, tú vetu, ktorú napísala v tom médiu, vedzte, že my poslanci aj spolu s Pollákom, aj s pani Vaňovou sme chceli jasné vyjadrenia sa, stanovisko a opakujem, nebolo to v zmysle, že teraz ona to pod koberec zmietla a vôbec sme sa tomu nevenovali. Dobre? Čiže naozaj máte, majte teda, aby tá strana, lebo tá minca má obe strany. Čo sa týka pána, čo sa týka pána Kočiša, pán Kočiš, vy ste sa zmienili, že pán Mazurek mal, v predvolebnom alebo v tomto volebnom období mal vyše nejakých 60-tisíc preferenčných hlasov. Však je to logické, však má kopec svojich fanúšikov, je omnoho dlhšie v parlamente ako poslanec Ján Herák. Čiže to úplne logické. Ja mu fandím, však nech má aj, v budúcom môže aj 150-tisíc, kúpim mu aj za to nejakú čokoládu, ale viete, vy ste vraveli, že, že jeho voliči tento jeho návrh zákona podporujú. No však tak bolo by veľmi alibistické, bolo by to veľmi divné, aby jeho voliči tento návrh nepodporovali, alebo teda návrh vychádzajúci práve z vašej strany. Čiže asi toľko. Ale opakujem, mať rasistické reči, ak toto podporíme, tak potom, panebože. Asi toľko. Ďakujem.
Kuffa, Štefan, poslanec NR SR (2021-11-24):
My ako opoziční poslanci podporíme tento návrh zákona. Ja som rád, že konečne niečo tuná máme na stole pre podporu poľnohospodárov. Dal by Pánboh, aby sa naplnili slová, že je koniec úpadku slovenského poľnohospodárstva. Ale dovolím si trošku tuná zapolemizovať. Viete, prepáčte mi, pán minister, 15-tisíc mladému začínajúcemu poľnohospodárovi na úvod 50-tisíc mu doložiť. Veď ani traktor za to nekúpi. On si nekúpi ani len tie mašiny, len prídavné zariadenia, a nie traktor. Traktor stojí 100-tisíc a viac. A kde, keby len aspoň základné nástroje ako mohol si ako za to, to je strašne málo. Prepáčte, ale to je, toto je veľmi málo. Ale nech by bolo aspoň niečo, jak, jak nič. A začínať ako mladý poľnohospodár, pán kolega Karahuta, aby som ja založil otcov dom, aby som ja mohol zobrať úver, myslím si, že to tiež neni celkom najlepšia cesta, lebo budú mnohí rodičia, ktorí sa budú zdráhať tomu, a ten otec nebude chcieť dať založiť ten dom, aby syn začal pod... v poľnohospodárstve podnikať. Keď v poľnohospodárstve a poľnohospodárstvu sa nebudete venovať komplexne a úplne, s plnou vážnosťou, tak sa nenaplnia tie veci, že koniec úpadku slovenského poľnohospodárstva. Naopak, bude sa to ešte ďalej ako prehlbovať. Malí poľnohospodári sú tak znevýhodňovaní. Pán minister, ako je to možné, že SPF-ko, nájomné zmluvy majú tí agrobaróni v regiónoch? Ako je to možné? Prečo sa nemôžu dostať k nájomným zmluvám malí poľnohospodári alebo začínajúci poľnohospodári? No je to jednoducho nepriestrelné. Oni sa aj neplnia povinnosti voči Slovenského pozemkovému fondu a Slovenský pozemkový fond cez to všetko znova obnoví tieto zmluvy. A nevybavené žiadosti – jeden rok, pán kolega Karahuta? Prosím ťa pekne, tam je sedem-desať rokov nevybavené žiadosti na SPF. To je totálne skal... skoloba... skolabované – celá tá inštitúcia, SPF-ko.
Laurenčík, Milan, podpredseda NR SR (2021-05-03):
Prepáčte, pán poslanec. Panie poslankyne, páni poslanci, teší nás záujem, že máte o rečníka, záujem ste prejavili svojou účasťou, ale bolo by dobé, keby ste sa ukľudnili a nechali ho rozprávať. Ďakujem.
Paška, Pavol, predseda NR SR (2013-12-03):
(Hlasovanie.) 139 prítomných, 136 za, 3 sa zdržali. Schválili sme návrh.
Hrnčiar, Andrej, doterajší podpredseda NR SR (2020-03-20):
Pán poslanec Richard Takáč.
P. Paška, predseda NR SR: (2007-01-30):
Otváram rozpravu. Písomne nemám prihlášku. Pýtam sa, či sa chce prihlásiť niekto ústne do rozpravy. Ak nie, končím možnosť sa prihlásiť a zároveň uzatváram rozpravu. Pýtam sa, či sa chce ešte navrhovateľ alebo spravodajca vyjadriť. Ak nie, prerušujem rokovanie o tomto bode programu. Budeme pokračovať prvým čítaním o vládnom návrhu zákona, ktorým sa mení a dopĺňa zákon Národnej rady Slovenskej republiky č. 564/1992 Zb. o spôsobe vykonania referenda v znení neskorších predpisov a zákon č. 333/2004 Z. z. o voľbách do Národnej rady Slovenskej republiky v znení zákona č. 464/2005 Z. z. , je to tlač 176. Návrh na pridelenie prerokovania vo výboroch je rozhodnutie č. 179. Poprosím pána ministra vnútra a podpredsedu vlády Roberta Kaliňáka, aby vládny návrh zákona uviedol.
Hrnčiar, Andrej, podpredseda NR SR (2017-05-17):
Chce zaujať stanovisko spravodajkyňa? Nech sa páči.
Hufková, Eva, poslankyňa NR SR (2014-02-04):
Ďakujem pekne, pani podpredsedníčka. Vážený pán poslanec, áno, hovoríte pravdu, až tak ďaleko to došlo, že súdy sú znefunkčnené exekučnými konaniami. Hovoríte, že príčinou je rok 2010, ale podľa mňa nemáte pravdu. Už v roku 2002, 2005 začal tento úžernícky klondike, ako ste ho pomenovali, keď Ľudovít Kaník, vtedajší minister sociálnych vecí, znížil sociálnu pomoc, teda sociálne dávky ľuďom. Ľudia žijúci zo sociálnych dávok začali rabovať a vtedajšia vláda to riešila radikálnym zásahom a nie legislatívnym zásahom. Ľudia nemali finančné prostriedky na prežitie a odvtedy je frekventované slovo úžera. Ľudia si požičiavali od tých, ktorí peniaze mali, ale za mimoriadne vysoké úroky. Úžerníci využili ich tieseň, neskúsenosť, odkázanosť, zneužili ich ťažkú sociálnu a ekonomickú situáciu. Som rada, že podporíte tento zákon, lebo tu ide o občanov. A v snahe vylepšiť tento zákon pomôžeme chrániť práva tých najzraniteľnejších. Banky v dnešnej kríze váhajú poskytovať pôžičky a tu je priestor pre nebankovky. Reklamy ako „peniaze okamžite“, „peniaze ihneď na ruku“, „peniaze – expresná rýchlosť“, to sú hlavné kritériá, pre ktoré žiadatelia uprednostňujú nebankové úvery a pôžičky pred bankovými, ale neuvedomujú si, že pôžičku musia vrátiť aj s neprimeraným úrokom. Ďakujem.
Zajac, Pavol, poslanec NR SR (2014-07-10):
Ďakujem, pán kolega, za vaše vystúpenie. Naozaj Trestný zákon je kódex, ale ešte to neznamená, že je to posvätná krava. To znamená, aj v minulosti tu sa diali veci na poliach (Prijal sa farmársky zákon.), pytliactvo pri rybolove. Prijal sa veľmi prísne aj farmársky zákon, aj zákon proti pytliactvu pri rybolove. A určite sa nejednalo o 130 tisíc prípadov ročne. Máte pravdu, ja som to vo svojom vystúpení hneď na začiatku povedal, že dá sa to postihovať aj dnes, podľa § 221 alebo 269. Povedzte mi, koľko takých prípadov bolo na Slovensku za minulý rok postihovaných podľa týchto paragrafov. To bolo minimum, možno žiaden prípad. Pred mesiacom keď my sme podali návrh zákona, tak vtedy sa ohlásilo, že je tam jeden prípad, kde sa ide trestať. Medzi ľuďmi, ktorí robia v tom biznise, medzi občanmi panuje názor, že to trestný čin nie je. A je prípad Najvyššieho súdu v Českej republike. No tak, samozrejme, ak ten súd to mal posúdiť ako trestný čin, tak to mohol posúdiť len podľa tohto paragrafu ako podvod, ktorý dneska v zákone majú. Ak tam budú mať na základe iniciatívy ministra obchodu a priemyslu ako trestným činom stáčanie tachometrov, tak v takom prípade budú môcť posudzovať aj podľa tohto Trestného zákona. Ale dneska ho tam nemajú. A aj pre tú prevenciu, pre tú výstrahu pred tými, čo to robia, čo pripravujú počítačové programy, čo to inzerujú, to idú robiť aj tam. Tak preto si myslím, že ak by to bolo takto zadefinované explicitne v zákone, vošlo by to do všeobecnej známosti, by sa aspoň pár týchto, čo to robia, zamyslelo nad tým, či to naďalej budú robiť a či budú inzerovať takúto službu napríklad. A pár ľuďom by sa tak pomohlo.
Lebocký, Tibor, poslanec NR SR (2012-07-02):
Pán predseda, vo všeobecnej rozprave vystúpil jeden pán poslanec, pán poslanec Hlina, nepodal však žiadny pozmeňujúci ani procedurálny návrh. Prosím vás teda, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Šebová, Zuzana, poslankyňa NR SR (2017-12-01):
Dobre a môžem ešte, by som chcela poprosiť jednu vec. Žiadam o vyňatie jedného bodu zo spoločnej správy na samostatné hlasovanie a jedná sa mi o bod 38. Takže mám viacej otázok. Bod 38 je znížený, znížený príspevok štátu na tých 3,71. Ďakujem pekne. Nestihla som to, no.
Grendel, Gábor, poslanec NR SR (2024-02-16):
Ďakujem za slovo, pán predsedajúci. Vážené panie poslankyne, páni poslanci, v súlade so zákonom o rokovacom poriadku som bol určený výborom za spravodajcu k uvedenému návrhu zákona, tlač 161. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií a Ministerstva hospodárstva Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Osobitný kontrolný výbor Národnej rady Slovenskej republiky na kontrolu činnosti Slovenskej informačnej služby a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Skončil som. Prosím, pán predsedajúci, otvorte všeobecnú rozpravu.
P. Paška, predseda NR SR: (2007-06-26):
O ospravedlnenie svojej neúčasti na dnešnom rokovaní požiadali páni poslanci Ďuračka, Líška a Pado. A chcem vás upozorniť, kolegyne, kolegovia, že máte rozdané v laviciach pred sebou návrhy na ďalšie pokračovanie v programe. Tak ako sme sa dohodli v piatok, keď sme prerušili rokovanie, najskôr dokončíme rokovanie o poslaneckom návrhu zákona o ochrane prírody a krajiny. Tam sú ešte prihlásení do rozpravy a potom prerušíme rokovanie o tomto bode. Potom podľa schváleného programu pristúpime k bodom, ktorých predkladateľom je podpredseda vlády a minister vnútra vrátane druhého čítania vládneho návrhu zákona, ktorý prerokúvame v skrátenom legislatívnom konaní. Je to tlač pod číslom 338. Potom budeme pokračovať dvoma bodmi ministra financií, po ktorých pristúpime k rokovaniu o Zákonníku práce. Je súhlas s takýmto postupom? (Súhlasná reakcia pléna.) Ďakujem vám pekne. A teraz už budeme pokračovať v prerušenej rozprave o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 543/2002 Z. z. o ochrane prírody a krajiny a o zmene a doplnení niektorých zákonov v znení neskorších predpisov (tlač 298). Pán poslanec Záhumenský za navrhovateľov už zaujal svoje miesto. Poprosím pána Tibora Lebockého, aby ako spravodajca zaujal svoje miesto. A do rozpravy máme ešte prihlásených písomne pani poslankyňu Žitňanskú a pána poslanca Lipšica. Takže, pani poslankyňa, nech sa páči, máte slovo.
J. Podmanický, poslanec: (2008-01-21):
A, pán poslanec, z poslaneckého klubu SMER-u nie je ani jeden poslanec, ktorý podpísal Antichartu. Vy máte medzi sebou... (Potlesk.) Vy máte medzi sebou zaslúžilú umelkyňu Slovenskej socialistickej republiky (smiech v sále), ktorá z rúk najvyšších komunistických predstaviteľov vtedajšej socialistickej republiky prevzala ocenenia – pani Vášáryovú, ktorá svoj podpis tu, v Národnej rade, odôvodnila tým, že jej predsa išlo o kariéru a ten „svinský“ režim jej kariéru ohrozoval. Takže, pán podpredseda, vy nemáte ani to najmenšie morálne právo vstupovať nám do svedomia. (Potlesk.)
Šimko, Jozef, poslanec NR SR (2021-12-08):
Ďakujem pekne. Vážený pán predsedajúci, vážený pán Tomáš, vážené kolegyne, kolegovia, nebudem už opakovať známe skutočnosti, ale len konštatujem fakt, a nie je to len skutočne môj názor, že pandémiu, bohužiaľ, na Slovensku nezvládame a riešime toto akože neúspešne. Áno, dôkazom sú aj najmä dve skutočnosti. V druhej vlne sme mali najviac zomrelých z vyspelých krajín a v súčasnosti sa radíme medzi svetovú špičku. Dámy a páni, uvažujte, svetovú špičku v nakazenosti! Ľudia sa nás tu skutočne právom pýtajú, že prečo je tomu tak. A sú to oprávnené otázky. Na základe výstupov z médií z vlastných skúseností robia svoj jednoduchý záver a konštatujú, že vinou tvrdej straníckej politiky, kde každá strana sleduje svoje záujmy, sa hrá na vlastnom piesočku, je naša spoločnosť, bohužiaľ, dámy a páni, kolegovia, pán Tomáš, je rozdelená. Ľudia, áno, ľudia, ktorí žijú dole, napríklad aj na juhu Banskobystrického kraja, najmä v menej rozvinutých okresoch, sú vedomí, že každá reforma má svojich víťazov. Ale na druhej strane musíme povedať, že má aj svoje obete a poškodených a vždy sa nájdu politici, ktorí túto skutočnosť využívajú na získavanie pochybnej, áno, pochybnej popularity. Aj preto mnohí neveria politikom, vážené kolegyne, kolegovia, a aj preto naša spoločnosť, bohužiaľ, dnešného dňa, v dnešnej dobe je rozdelená. Vrátim sa ale k problémom s pandémiou a pokúsim sa aj dať nejaké riešenie. Všetci vieme, že zaočkovanosť našej dospelej populácie je nedostatočná. Je pod úrovňou v okolitých krajinách. Podľa oficiálnych údajov je až 83 % pacientov liečených v nemocniciach s COVID-19. Títo ľudia sú nezaočkovaní alebo má len jednu dávku vakcinácie. Poznáme aj tú smutnú skutočnosť, že aj na umelej pľúcnej ventilácii sú najmä nezaočkovaní, z ktorých vysoké percento podľahne tejto zákernej chorobe. Dámy a páni, a preto vyzývam... (Prerušenie vystúpenia časomerom.)
Vorobelová, Slavěna, poslankyňa NR SR (2022-09-28):
Ďakujem pekne. Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bola výborom určená za spravodajkyňu k návrhu zákona, ktorý je uvedený pod tlačou 1137. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1185 z 30. augusta 2022 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
Mičovský, Ján, minister pôdohospodárstva a rozvoja vidieka SR (2020-12-03):
Ďakujem za slovo, vážený pán podpredseda. Odpoveď je: V roku 2020 sme oproti predchádzajúcim rokom významne zintenzívnili podporu obciam a vyšším územným celkom. Pre samosprávy sme vyhlásili samostatnú výzvu s alokáciou 1,1 mil. eur na zmiernenie dopadov pandémie a podporu regionálneho rozvoja, o ktorú prejavilo záujem takmer 600 obcí a krajov. Samosprávy sme podporili aj regionálnym príspevkom vo výške takmer 6 mil. eur v rámci celkovej podpory najmenej rozvinutých okresov. Zároveň sa pripravuje Plán spravodlivej transformácie, ktorý bude smerovať podporu do regiónov najviac postihnutých procesmi dekarbonizácie priemyslu. Zo zdrojov Európskej únie je na túto podporu pre Slovensko vyčlenených 459 mil. eur. Podporené budú najmä tieto oblasti: tvorba pracovných miest a rekvalifikácia, zdravotnícke a sociálne služby, odstránenie negatívnych dopadov ťažby na životné prostredie, energetická efektívnosť, obehová ekonomika, zastaveniu odlivu obyvateľstva, cestovný ruch. Zároveň sa podporili nasledovné projekty: efektívna verejná správa, podporený projekt vytvorenia implementačnej jednotky pre akčný plán Hornej Nitry v sume 1 mil. eur. Z Operačného programu Efektívna verejná správa aj podporený projekt miestneho odborného tímu Spoločne pre Prievidzu, Handlovú a Bojnice sumu pol milióna eur. Zároveň sa plánujú aj ďalšie návrhy výziev, a to podpora riešenia tepelného vykurovania na Hornej Nitre a z IROP-u zo súčasného programového obdobia na Nový Domov sociálnych služieb v Prievidzi v sume 12 mil. eur. Ďakujem, skončil som.
Pellegrini, Peter, predseda NR SR (2014-12-09):
Prezentujme sa a hlasujme. (Hlasovanie.) Prítomných 136 poslancov, za hlasovalo 44, proti boli 2, zdržalo sa 88, nehlasovali 2 poslanci. Návrh sme neschválili. Poprosím teraz pani poslankyňu Žitňanskú, aby uviedla hlasovanie k návrhu pána poslanca Beblavého na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku, tlač 1253. Nech sa páči, pani poslankyňa. (Hlasovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1253.)
Hort, Milan, podpredseda NR SR (2011-12-14):
Počkajte, nech to dobehne. Dáme vám nový čas. Prosím vás, dajte pánovi Rašimu nový čas. Nech sa páči.
Kuffa, Filip, poslanec NR SR (2021-07-02):
Miesto odbornej a vecnej roviny si skĺzol do roviny osobnej. Možnože štvrtina príspevku, keď vôbec, sa, sa bavila na tému toho zákona, čo si sa pred chvíľou z lavice vysmieval. Spory v ochrane prírody a krajiny, zaujímavé, že v minulosti neboli a dneska sú. A kto je tým klinom, ktorý vráža medzi lesníkov a ochranármi? Sú to práve ten tretí sektor, tí aktivisti ekoteroristi. Oni tam vrážajú ten klin a vyvolávajú umelo spory, ktoré tu vôbec neboli v minulosti. Objemy ťažby, pozrime si satelitné snímky, jak to narástlo. Však ale Vysoké a Nízke Tatry, ty si sedíš na ušiach, čo sme tu rozprávali? Kto to obhajuje? Však som povedal, zelený koridor si pozri, od Nitry po Donovaly, ja som povedal obraz Nízkych a Vysokých Tatier neni teda vzorným príkladom, pretože tie územia vyzerajú zle. A prečo vyzerajú zle? Však to tam sfúkol vietor a to, čo nesfúkol vietor, zožral lykožrút. Keď v roku 2004, keď to prerátali, bol 1,5 mil. stromov vyvrátených, alebo teda zahynutých, keď to tak nazveme, vo Vysokých Tatrách iba, tak v roku 2018 vplyvom lykožrúta to bolo 5 mil. Tak to je koľkonásobne? A tu sa ideš teda rozplývať, že sa máme pozrieť na satelitné snímky. Áno, však práve ochrana prírody za to môže, že tam vznikli také holiny rozvrátené. Sedíte tu, hej, teda, Kežmarčania, a že pozrite sa na Tatranské Matliare, že je to tam vyťažené, že ťažili kalamitu. A čo s tým mali robiť, keď to tam sfúklo? Mali to tam nechať zhniť tiež, hej, ako v iných častiach Tatier? Chvalabohu, že to spracovali a že tá horná hranica lesa, ktorá je v Tatranských Matliaroch, vy sa dobre pozrite, keď tam budete nabudúce, keď tam pôjdete, našťastie ešte zelená, ktovie dokedy pri takomto prístupe a vašich víziách natiahnutia bezzásahových území na 50 až 75 výmery percent národných parkov. Lokalita UNESCO a Karpatské bukové pralesy, to bol taký megalomanský a sprostý projekt, že tam čisté monokultúry smreka vyhlásili za Karpatské bukové pralesy. Bodaj by to aj UNESCO nechcelo zrušiť, keď tam také idiotizmy boli vyhlásené.